《次韵宇文舍人见贻之作》
宋代·喻良能

不见褚公今二年，重来青眼尚依然。
偃松篇美天犹和，正殿班清人孰先。
今日赤墀烦暂立，他年黄阁径须仙。
白头宾客无聊甚，只待吹嘘送上天。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。